मेघालय के राज्यपाल गंगा प्रसाद को सिक्किम तथा त्रिपुरा के राज्यपाल तथागत राय को मेघालय भेजा गया है। हरियाणा के राज्यपाल कप्तान सिंह सोलंकी अब त्रिपुरा के राज्यपाल का कार्यभार संभालेंगे। इन सभी की नियुक्ति इनके कार्यभार संभालने के दिन से प्रभावी होगी। जम्मू-कश्मीर के राज्यपाल नरेंद्र नाथ वोहरा का कार्यकाल जून में ही खत्म हो गया था। राज्य में महबूबा मुफ्ती नीत गठबंधन सरकार से भाजपा के नाता तोड़ने के बाद वहां 20 जून से राज्यपाल शासन लगाया गया था। श्री वोहरा के कार्यकाल को लेकर बराबर अटकलें लगाई जा रही थीं। बयासी वर्षीय श्री वोहरा ने बढ़ती उम्र को लेकर पहले भी पद से मुक्त होने की इच्छा जाहिर की थी।